Diari Oficial de la Generalitat Valenciana


Sumari del DOGV 9329, del 02-05-2022 (2022/3736)

Extracte de la Resolució de 29 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a l'empara del Programa de suport a la transformació integral i modernització d'hivernacles, dins del Pla d'impuls de la sostenibilitat i competitivitat de l'agricultura i la ramaderia (III) en el marc del Pla de recuperació, transformació i resiliència, i primera convocatòria, per a l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3736


Data del document
:   29-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 29 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a l'empara del Programa de suport a la transformació integral i modernització d'hivernacles, dins del Pla d'impuls de la sostenibilitat i competitivitat de l'agricultura i la ramaderia (III) en el marc del Pla de recuperació, transformació i resiliència, i primera convocatòria, per a l'exercici 2022. [2022/3736]  
BDNS (identif.): 623891.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/623891  
  
Primer. Persones beneficiàries  
Les ajudes previstes en aquesta convocatòria podran concedir-se, sempre que complisquen els requisits corresponents, a les persones beneficiàries últimes que s'enumeren a continuació:  
a) Persones físiques o jurídiques de naturalesa privada, productores d'hortalisses o flor tallada o planta ornamental sota hivernacle, que siguen titulars d'una explotació agrícola, inscrita en el Registre General de la Producció Agrària (REGEPA).  
b) Quan es tracte d'inversions col·lectives, persones físiques o jurídiques, de naturalesa privada, o sense personalitat pròpia d'acord amb els termes previstos en l'article 67.2 del Reial Decret llei 36/2020, de 30 de desembre, que integren un mínim de cinc titulars d'explotació i qualsevol Organització de Productors de Fruites i Hortalisses, cooperativa o societat agrària de transformació reconeguda els membres de la qual siguen titulars d'una explotació agrària de producció d'hortalisses o flor tallada o planta ornamental sota hivernacle, inscrita en el Registre General de la Producció Agrària (REGEPA).  
En aquest cas, tots els membres de l'agrupació tindran la consideració de beneficiaris de la subvenció, sent-los per tant inherents les obligacions i compromisos a tal condició. Així mateix, seran responsables solidàriament respecte del conjunt d'activitats subvencionades a desenvolupar per l'agrupació, incloent l'obligació de justificar, el deure de reintegrament o de reembossament de quotes de préstecs, i les responsabilitats per infraccions. L'agrupació no podrà dissoldre's fins que haja transcorregut el termini de prescripció previst en els articles 39 i 65 de la Llei 38/2003, de 17 de novembre.  
  
Segon. Objecte  
L'objecte és la convocatòria per a l'exercici 2022 de les ajudes establides en el Reial decret 948/2021, pel qual s'estableixen les bases reguladores d'ajudes estatals destinades a l'execució de projectes d'inversió dins del pla d'impuls de la sostenibilitat i competitivitat de l'agricultura i la ramaderia (III) en el marc del Pla de Recuperació, Transformació i Resiliència, per a actuacions de modernització i transformació integral d'hivernacles d'hortalisses, flor tallada i planta ornamental.  
  
  
Tercer. Bases reguladores  
Reial decret 948/2021, de 2 de novembre, pel qual s'estableixen les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III) en el marc del Pla de Recuperació, Transformació i Resiliència. (BOE 263, 3 de novembre de 2021.  
  
Quart. Finançament de les ajudes  
Aquestes ajudes es financen i regulen d'acord amb el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de Recuperació, Transformació i Resiliència mitjançant l'aplicació dels fons Next Generation, en aplicació del Reglament (UE) 2021/241 del Parlament Europeu i del Consell, de 12 de febrer.  
  
La distribució territorial dels crèdits consignats en els Pressupostos Generals de l'Estat, a càrrec del Ministeri d'Agricultura, Pesca i Alimentació es realitza d'acord amb el que es preveu en l'article 86 de la Llei 47/2003, de 26 de novembre, General Pressupostària, i en l'article 44 del Reial Decret llei 36/2020. La distribució del pressupost disponible per a l'anualitat 2021, entre les comunitats autònomes es descriu en l'annex VI del Reial decret 948/2021.  
La dotació d'aquesta convocatòria és de 895.800 euros amb càrrec a la línia pressupostària S8821000 del programa 714.99 MRR. Agricultura i Desenvolupament Rural.  
  
Cinqué. Quantia  
Les ajudes que s'estableixen en la present convocatòria tindran la consideració de subvenció.  
La intensitat de la subvenció és, en general, del 40 % i del 65 % del cost elegible per a les actuacions de tipus productiu i no productiu, respectivament. Aquests límits s'incrementaran amb un 20 % addicional en el cas d'inversions col·lectives o beneficiaris que tinguen la condició de joves agricultors, d'acord amb l'article 15 del Reial decret 948/2021.  
  
Aquestes ajudes se subjecten als requisits i límits establits en la part I i l'apartat 5.5.3.0 (punts 135 i següents) de la part II de les directrius de la Unió Europea aplicables a les ajudes estatals als sectors agrícola i forestal i a les zones rurals de 2014-2020, i afecten la quantia de les ajudes per a cadascuna de les actuacions i tipus de beneficiari últim.  
  
La quantia de la subvenció es concedirà d'acord amb la inversió realitzada, en funció de la mena d'actuació i beneficiari i segons l'apartat 3 de l'article 15 del Reial decret 948/2021.  
  
Sisé. Termini de presentació de sol·licituds  
El termini de presentació de sol·licituds serà d'un mes comptador des de l'endemà de la publicació d'aquest extracte en el Diari Oficial de la Generalitat Valenciana.  
  
Seté. Altres dades  
La sol·licitud de pagament de la subvenció s'ha de presentar en el termini màxim de díhuit mesos des de la data de notificació de la resolució de concessió de l'ajuda. La forma de justificació s'estableix en l'apartat catorzé de la convocatòria.  
  
València, 29 d'abril de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.